สำนักการแพทย์กรุงเทพมหานคร เผยข้อมูลเตียงผู้ป่วยโควิด-19 วันนี้ (24 เม.ย.64)   มีจำนวนผู้ป่วยครองเตียง 688 เตียง คงเหลือ 1,012 เตียง
สำนักการแพทย์กรุงเทพมหานคร เปิดเผยข้อมูลจำนวนเตียงสำหรับผู้ติดเชื้อโควิด-19 ในกรุงเทพมหานครวันนี้ (24 เม.ย.64)  ว่า ผู้ป่วยมีอาการในโรงพยาบาลสังกัดสำนักการแพทย์  กทม.  8 แห่ง ครองเตียงรวม 150  เตียง  ผู้ติดเชื้อไม่มีอาการ 1,700 เตียง ส่วนจำนวนเตียงในโรงพยาบาลสนาม 4 แห่ง ได้แก่ โรงพยาบาลผู้สูงอายุบางขุนเทียน 1,000 เตียง ครองเตียง  425 เตียง เหลือ 575 เตียง โรงพยาบาลราชพิพัฒน์ 200 เตียง ครองเตียง 186 เตียง  เหลือ 14 เตียง โรงพยาบาลเอราวัณ 1(ศูนย์กีฬาเฉลิมพระเกียรติ บางบอน) 100 เตียง ครองเตียง 73 เตียง เหลือ 27 เตียงและโรงพยาบาลเอราวัณ 2 (บางกอกอารีนา) 400 เตียง ครองเตียง 4 เตียง เหลือ 396 เตียง รวมจำนวนครองเตียงทั้งหมด  688 เตียง คงเหลือ 1,012 เตียง  สำหรับจำนวนผู้ป่วยยกยอดมาจากวันที่ 23 เม.ย.64 มีจำนวน 874 ราย ผู้ป่วยรายใหม่  จำนวน 102 ราย กลับบ้าน 119 ราย รวมผู้ป่วยครองเตียงจำนวน 857 ราย